ET Euroopa Liidu Teataja C 30/49

22. novembril 2010 esitatud hagi — ADEDY jt versus Euroopa Liidu Nõukogu

(Kohtuasi T-541/10)

()

2011/C 30/88

Kohtumenetluse keel: kreeka

Pooled

Hagejad: Anotati Diikisi Enoseon Dimosion Ipallilon (Avalike teenistujate ametiühingute kõrgeim haldusasutus; ADEDI) (Ateena, Kreeka), S. Papaspiros (Ateena, Kreeka) ja I. Iliopoulos (Ateena, Kreeka) (esindaja: advokaat M. Tsipra)

Kostja: Euroopa Liidu Nõukogu

Hagejate nõuded

— tühistada nõukogu 7. septembri 2010. aasta otsus nr 2010/486/EL, millega muudetakse otsust 2010/320/EL, mis on adresseeritud Kreekale eesmärgiga tugevdada ja tõhustada eelarve järelevalvet ning millega teatatakse Kreekale, et ta peab ülemäärase eelarvepuudujäägi kõrvaldamiseks võtma puudujääki vähendavaid meetmeid, mis on avaldatud 14. septembri 2010. aasta Euroopa Liidu Teatajas (ELT L 241, lk 12) numbri alla 2010/486/EL;

— tühistada nõukogu 8. juuni 2010. aasta otsus nr 2010/320/EL, mis on adresseeritud Kreekale eesmärgiga tugevdada ja tõhustada eelarve järelevalvet ning millega teatatakse Kreekale, et ta peab ülemäärase eelarvepuudujäägi kõrvaldamiseks võtma puudujääki vähendavaid meetmeid, mis on avaldatud 11. juuni 2010. aasta Euroopa Liidu Teatajas (ELT L 145, lk 6) numbri all 2010/320/EL;

— mõista kohtukulud välja nõukogult.

Väited ja peamised argumendid

Käesoleva hagiavaldusega paluvad hagejad tühistada Euroopa Liidu Nõukogu 7. septembri 2010. aasta otsus nr 2010/486/EL, millega muudetakse otsust 2010/320/EL, mis on adresseeritud Kreekale eesmärgiga tugevdada ja tõhustada eelarve järelevalvet ning millega teatatakse Kreekale, et ta peab ülemäärase eelarvepuudujäägi kõrvaldamiseks võtma puudujääki vähendavaid meetmeid, mis on avaldatud 14. septembri 2010. aasta Euroopa Liidu Teatajas (ELT L 241, lk 12) numbri alla 2010/486/EL, ja tühistada Euroopa Liidu Nõukogu 8. juuni 2010. aasta otsus nr 2010/320/EL, mis on adresseeritud Kreekale eesmärgiga tugevdada ja tõhustada eelarve järelevalvet ning millega teatatakse Kreekale, et ta peab ülemäärase eelarvepuudujäägi kõrvaldamiseks võtma puudujääki vähendavaid meetmeid, mis on avaldatud 11. juuni 2010. aasta Euroopa Liidu Teatajas (ELT L 145, lk 6) numbri all 2010/320/EL.

Hagejad esitavad oma nõuete toetuseks järgmised väited.

Esiteks leiavad hagejad, et nende otsuste vastuvõtmisel ületasid komisjon ja nõukogu neile aluslepingutega antud volituste piire. Täpsemalt, nende lepingute artiklites 4 ja 5 on kehtestatud subsidiaarsuse ja proportsionaalsuse põhimõtted. Lisaks on aluslepingute artikli 5 lõikes 2 sõnaselgelt märgitud, et pädevus, mida liikmesriigid ei ole andnud Euroopa Liidule, jääb liikmesriikidele. Arvestades aluslepingute artikleid 126 jj ei saa meetmeid, mida nõukogu võib ülemäärase eelarvepuudujäägi menetluses võtta ja oma otsustes kajastada, kehtestada täpselt, sõnaselgelt ja ühemõtteliselt, sest aluslepingutega ei ole nõukogule seda pädevust antud.

Teiseks väidavad hagejad uuesti, et nende otsuste vastuvõtmisel ületasid komisjon ja nõukogu neile aluslepingutega antud volituste piire ja et need otsused on sisult aluslepingutega vastuolus. Täpsemalt, vaidlustatud otsuste vastuvõtmise õiguslikud alused olid aluslepingu artikli 126 lõige 9 ja artikkel 136. Kuid need otsused võeti vastu komisjonile ja nõukogule nendes artiklites antud pädevust ületaval viisil, lihtsa meetmega, millega täideti kahepoolet lepingut euroala 15 liikmesriigi, kes otsustasid kahepoolseid laene anda, ja Kreeka vahel. Nõukogu poolt sellise meetme võtmise pädevust ei ole aluslepingutega tunnustatud ega seal seda ka kehtestatud.

Kolmandaks väidavad hagejad, et kehtestades palga ja pensioni vähendamist puudutavaid sätteid, kahjustavad need otsused hagejate juba tekkinud asjaõigusi, mistõttu on need vastu võetud vastuolus Euroopa inimõiguste ja põhivabaduste konventsiooni esimese protokolli artikliga 1.